Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 227

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: Keverjünk össze kb. 1 gramm mintával kb. 100 ml hipoklorit oldatot (lítium- vagy nátriumhipoklorit) a 250 ml-es lombikban, keverjük meg alaposan, hogy a minta átnedvesedjen. Ezután tartsuk a lombikot 40 percig 20 °C-os termosztátban, közben keverjük folyamatosan, vagy legalább szabályos idõközönként. Mivel a gyapjú oldódása exoterm folyamat, a módszer során keletkezõ reakcióhõt el kell vezetni. Ellenkezõ esetben számottevõ hibát okozhat az oldhatatlan szálak kezdeti oldódása. A 40 perc elteltével szûrjük át a lombik tartalmát egy lemért üveg szûrõtégelyen, a visszamaradó szálakat töltsük át az üveg szûrõtégelybe úgy, hogy öblítsük át a lombikot egy kis hipoklorit reagenssel. Szívassuk le az üveg szûrõtégelyt, majd mossuk át a szálmaradékot egymást követõen vízzel, hígított ecetsavval, végül ismét vízzel, közben szívassuk le az üveg szûrõtégelyt minden egyes folyadékhozzáadás után. Ne kezdjük el addig a leszívást, míg az összes mosófolyadék át nem folyt. Végül szívassuk le a bennmaradó folyadékot, majd szárítsuk meg, hûtsük le, és mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes